b"\n_START_ARTICLE_\nGorka Iraizoz Moreno\n_START_SECTION_\nTraject\xc3\xb2ria\n_START_PARAGRAPH_\nGorka Iraizoz comen\xc3\xa7\xc3\xa0 la seva carrera futbol\xc3\xadstica l'any 1999 a la disciplina del CD Basconia. Posteriorment, l'any 2000, fou traspassat al Gernika, per\xc3\xb2 a mitjan temporada retorn\xc3\xa0 a la disciplina del Basconia._NEWLINE_L'any 2002, despr\xc3\xa9s d'una temporada magn\xc3\xadfica novament al Gernika, Gorka fitx\xc3\xa0 pel filial del RCD Espanyol, debutant amb el primer equip a la Primera Divisi\xc3\xb3 l'any 2004. No obstant aix\xc3\xb2, la temporada seg\xc3\xbcent fou cedit a la SD Eibar de Segona Divisi\xc3\xb3, amb el qual estigu\xc3\xa9 a punt d'obtenir l'ascens a Primera Divisi\xc3\xb3._NEWLINE_El 2005 retorn\xc3\xa0 al RCD Espanyol, aquest cop ja incorporat a la primera plantilla, com a suplent de Carlos Kameni, amb qui s'altern\xc3\xa0 en algunes competicions i a qui supl\xc3\xad de vegades en la titularitat. Gorka Iraizoz fou el porter titular de RCD Espanyol a la hist\xc3\xb2rica final de la Copa de la UEFA del 16 de maig de 2007 al Hampden Park de Glasgow enfront del Sevilla FC, en la qual el conjunt perico perd\xc3\xa9 a la tanda de penals. A m\xc3\xa9s a m\xc3\xa9s, amb l'Espanyol Gorka guany\xc3\xa0 la Copa del Rei de 2006._NEWLINE_El 6 d'agost de 2007, Gorka fou traspassat a l'Athletic Club per 4 milions d'euros m\xc3\xa9s la cessi\xc3\xb3 d'I\xc3\xb1aki Lafuente al conjunt catal\xc3\xa0. Des d'aleshores, Iraizoz \xc3\xa9s el porter titular dels lleons, amb els quals fou finalista de la Copa del Rei de 2009, perdent la final davant el FC Barcelona._NEWLINE_Despr\xc3\xa9s d'abandonar l'Athletic Club la temporada 2016-2017, el dia 14 de juny de 2017 es f\xc3\xa9u oficial la seva incorporaci\xc3\xb3 al Girona FC."